Voldtægten fandt efter sigende sted tæt på en legeplads på Idrætsvej i Birsted. Pigen kontaktede en veninde som alarmerede politiet. Manden er nu blevet afhørt af politiet, og han erkender at have været sammen med pigen, men han afviser, at der var tale om voldtægt, det oplyser vagtchefen ved Nordjyllands Politi. Pigen anmeldte voldtægten omkring klokken 02.00 natten til søndag. Og manden blev anholdt kort efter. Den 16-årige pige har siden været til undersøgelser på sygehuset i forbindelse med efterforskningen. Den unge mand er løsladt efter afhøring, men er fortsat sigtet i sagen.
En 18-årig mand er nu sigtet for at have voldtaget en 16-årig pige. Episoden skete til en byfest i Biersted natten til søndag.